असदुद्दीन ओवैसी ने PM मोदी पर कसा तंज, बोले- 'ट्रंप बड़े चालाक हैं, कहीं ये दोस्ती आपको...', देखें VIDEO  
पीएम मोदी-ट्रंप की दोस्ती पर ओवैसी का तंज
बोले- ट्रंप से दोस्ती कहीं महंगी न पड़ जाए
कहा- ट्रंप के साथ यह कैसा वन-वे लव है
.@asadowaisi : मोदी-ट्रम्प हाथ पकड़कर ऐसे चल रहे थे कि दो आशिक़ चल रहे थे। मगर यह कौनसा एक तरफ़ा प्यार है कि मोदी तो ट्रम्प से मोहब्बत के दावे कर रहे है और ट्रम्प इमरान खान और पाकिस्तान की तारीफ़ कर रहे हैं। मोदीजी ट्रम्प से दोस्ती कहीं हमें महंगी न पड़ जाएं। pic.twitter.com/6NtA9y8ebd

ओवैसी ने कहा, 'मोदी जी हम आपसे कहना चाहेंगे कि ये ट्रंप बड़ा चालाक है, ये ट्रंप बड़ा धोखेबाज है. मोदी जी ट्रंप से दोस्ती कहीं हमें महंगी न पड़ जाएं. आप हमारे मुल्क के प्रधानमंत्री हैं. मैं आपका सियासी तौर पर मुखालिफ था, हूं और रहूंगा, लेकिन आप मेरे प्रधानमंत्री हैं. हम आपको सिर्फ बता रहे हैं कि जरा ट्रंप से मोहब्बत कम कीजए.'  
बता दें कि इससे पहले असदुद्दीन ओवैसी (Asaduddin Owaisi) ने प्रधानमंत्री नरेंद्र मोदी को 'भारत का पिता' (फादर ऑफ इंडिया) कहने पर डोनाल्ड ट्रंप (Donald Trump) पर निशाना साधा था. उन्होंने आरोप लगाया कि अमेरिकी राष्ट्रपति को देश के महान अतीत और राष्ट्रपिता महात्मा गांधी के बारे में जानकारी नहीं है. ओवैसी ने मोदी की अमेरिका यात्रा और ह्यूस्टन में उनके ट्रंप के साथ मंच साझा करने के संबंध में पूछे गये सवालों पर मीडिया से कहा कि यहां तक कि बाद में जवाहरलाल नेहरू और सरदार वल्लभभाई पटेल जैसे भारतीय राजनीति के दिग्गजों को भी देश का पिता नहीं कहा गया.
उन्होंने आरोप लगाया, 'अमेरिकी राष्ट्रपति ट्रंप ने मोदी को देश का पिता कहा है. वह जाहिल हैं. उन्हें कुछ नहीं पता. उन्हें महात्मा गांधी के बारे में कुछ नहीं पता. उन्हें भारत के महान अतीत के बारे में, हमारे स्वतंत्रता संघर्ष के बारे में कुछ नहीं पता और वह उन्हें (मोदी को) देश का पिता कहते हैं.'